
Per decret d’Alcaldia número 2025-0000253 de data 19 de desembre de 2025 s’ha aprovat la convocatòria d'ajuts per l'arranjament de façanes en mal estat i tancament de parcel·les urbanes anys 2022 a 2024, el contingut del qual es transcriu a continuació en la part resolutiva: 


“ Primer.- Aprovar la convocatòria per a la concessió de subvencions per procediment de pública concurrència en matèria de subvencions d'ajuts per l'arranjament de façanes en mal estat i tancament de parcel·les urbanes del municipi del Pont d'Armentera, per a les anualitats 2022, 2023 i 2024. Les condicions de la convocatòria són: 

- Anualitats de les actuacions subvencionades: 2022, 2023 i 20024. 
- Persones beneficiàries: Podran ser beneficiàries d’aquests ajuts les persones físiques o jurídiques propietàries d’immobles ubicats en sòl urbà del terme municipal del Pont d’Armentera, que acreditin documentalment les actuacions d’arranjament de façanes i tanques en mal estat. 
- El termini de presentació de sol·licituds serà d’un mes a partir de l’endemà de la publicació de l'anunci de la convocatòria al BOPT. 
- Import de la partida pressupostària 01.334.7800001.2025 : 2.000,00 euros 
- Les bases reguladores per l’atorgament d’ajuts que han esdevingut aprovades definitivament són les publicades al BOP de Tarragona núm. 53 de data 15 de març de 2018. 

[bookmark: _GoBack]Segon.- Aprovar l'autorització de la despesa per import de 2.000,00 euros, a què ascendeix l'import de la subvenció, amb càrrec a l'aplicació pressupostària 01.334.7800001.2025. 

Tercer.- Registrar la informació a incloure a la BDNS pels mitjans electrònics que aquesta proporcioni, acompanyada del text de la convocatòria, del seu extracte i de les seves dades estructurades. Després de registrar la informació, la BDNS es publicarà l'extracte de la convocatòria a disposició del Butlletí Oficial de la Província per a la seva publicació. A la publicació de l'extracte hi haurà de constar el codi d'identificació que hagi assignat la BDNS a la convocatòria. 

Quart.- Designar com a òrgan instructor de l'expedient al Secretari interventor, i com a membres de la Comissió Qualificadora, que és l'òrgan col·legiat encarregat d'emetre informe en què es concreti el resultat de l'avaluació de les sol·licituds, als següents membres: 

- Presidenta: L'Alcaldessa, Montserrat Feliu Roig. 
- Vocal: Maria Teresa Alemany Forn, 1a Tinent d'Alcaldia, regidora de promoció econòmica. 
- Vocal: Pere Balcells Smith, arquitecte dels serveis tècnics municipals. 
- Secretari: Josep Guillén Viñas, secretari interventor municipal. 

Cinquè.- Donar compte al Ple municipal del present decret a la propera sessió ordinària del ple que se celebri. “ 

Si es vol impugnar la present resolució, que posa fi a la via administrativa, procedeix interposar recurs contenciós administratiu davant el Jutjat Contenciós Administratiu de Tarragona, en el termini de dos mesos a comptar de l'endemà de la seva notificació. Alternativament i de forma potestativa, es pot interposar recurs de reposició davant el mateix òrgan que l’ha dictat, en el termini d’un mes a comptar de l'endemà de la seva notificació.
